*Αφροδίτη και Άδωνις* (1614)
*Η πτώση των Τιτάνων* (1588–1590)
Ο **Κορνέλις φαν Χάαρλεμ** (ολλανδικά: **Cornelis Corneliszoon van Haarlem**, 1562 – 11 Νοεμβρίου 1638) ήταν Ολλανδός ζωγράφος και σχεδιαστής της Χρυσής Ολλανδικής Εποχής στη ζωγραφική, ηγετική μορφή του μανιερισμού στον Βορρά και σημαντικός πρόδρομος του Φρανς Χαλς στην προσωπογραφία.

Βιογραφία
---------

Ο Κορνέλις φαν Χάαρλεμ γεννήθηκε στο Χάαρλεμ το 1562 σε ευκατάστατη οικογένεια Όταν η οικογένειά του διέφυγε από το Χάαρλεμ το 1572 λόγω της πολιορκίας της πόλης από τα ισπανικά στρατεύματα, ο μικρός Κορνέλις παρέμεινε στην πόλη, όπου και εκπαιδεύτηκε αρχικά από τον Πίτερ Πίτερς τον πρεσβύτερο, τον γιο του επιλεγόμενου και *Lange Pier* Πίτερ Άρτσεν. και αργότερα μετέβη στην Αμβέρσα, όπου διετέλεσε μαθητής του Χίλλις Κουανιέ για ένα χρόνο, έχοντας πρώτα επισκεφθεί τη Ρουέν στη Γαλλία το 1579. Στη συνέχεια, περί το 1581-82, επέστρεψε στο Χάαρλεμ, όπου έζησε ολόκληρη την υπόλοιπη ζωή του.

Έγινε αξιοσέβαστο μέλος της κοινωνίας της πόλης και, το 1583, έλαβε την πρώτη επίσημη παραγγελία από την πόλη του Χάαρλεμ για να δημιουργήσει ένα ομαδικό πορτρέτο του επίσημου γεύματος της πολιτοφυλακής του Χάαρλεμ. Η παραγγελία εκτελέστηκε με ιδιαίτερη επιτυχία και, λίγα χρόνια αργότερα, ονομάστηκε επίσημος ζωγράφος της πόλης του Χάαρλεμ, λαμβάνοντας πολυάριθμες επίσημες παραγγελίες. Λίγο πριν το 1603, ο Κορνέλις νυμφεύτηκε την Μαρίτχεν Άρεντς Ντάυμαν (Maritgen Arentsdr Deyman), θυγατέρα ενός πρώην Δημάρχου της πόλης και το 1605 κληρονόμησε το ένα τρίτο της περιουσίας του ιδιαίτερα ευκατάστατου πεθερού του.

Όταν στο Χάαρλεμ εγκαταστάθηκε ο Κάρελ φαν Μάντερ, έγιναν φίλοι και στη συντροφιά τους προσχώρησε και ο Χέντρικ Χόλτσιους. Οι τρεις καλλιτέχνες δημιούργησαν με "Ακαδημία Καλλιτεχνών", στα πρότυπα των αντίστοιχων της Γαλλίας και της Ιταλίας, όπου οι καλλιτέχνες συναντώνταν, συζητούσαν θέματα τεχνικής και αισθητικής. και, κυρίως, είχαν τη δυνατότητα να ζωγραφίζουν ανθρώπινες μορφές εκ του φυσικού και να μελετούν το γυμνό. Ωστόσο, οι ιστορικοί τέχνης δεν είναι σίγουροι αν ο Κορνέλις ζωγράφιζε εκ του φυσικού. Οι τρεις αυτοί καλλιτέχνες αποτελούν τη μείζονα έκφραση του μανιερισμού στην Ολλανδία, αναπαριστώντας γυμνές μορφές με συνεστραμμένα σώματα σε περίπλοκες στάσεις. Οι μανιεριστές είχαν δεχτεί ισχυρή επιρροή από το έργο του Μπαρτολομέους Σπράνγκερ, του οποίου τα σχέδια είχε φέρει ο φαν Μάντερ στο Χάαρλεμ το 1585 και είχαν άμεσο και ισχυρό αποτέλεσμα.

Ο Κορνέλις διαδραμάτισε σοβαρό ρόλο στην προσπάθεια αναμόρφωσης του καταστατικού της Συντεχνίας του Αγίου Λουκά του Χάαρλεμ, καταργώντας τις μεσαιωνικού τύπου διατάξεις του και καταβάλλοντας προσπάθεια αναβάθμισης του κύρους των καλλιτεχνών.

Ανάμεσα στους καταγεγραμμένους μαθητές του συγκαταλέγονται οι Σάλομον ντε Μπράι, Κορνέλις Γιάκομπς Ντελφφ, Κορνέλις Ένγκελς και Χέρριτ Πίτερς Σβέελινκ. Μαθητής του ήταν, επίσης, ο Κορνέλις Κλες Χέντα, αδελφός του Βίλλεμ Κλες Χέντα, ο οποίος μετέφερε τον μανιερισμό του Δασκάλου του στην Ινδία, καθώς δραστηριοποιήθηκε ως ζωγράφος στην Αυλή του σουλτάνου *Adil Shah* του Μπιγιαπούρ (Bijapur).

Έργο
----

Ο Κορνέλις φαν Χάαρλεμ ζωγράφισε πορτρέτα (ατομικά και ομαδικά), σκηνές από τη μυθολογία και τη Βίβλο, ρωπογραφίες με σκηνές από κουζίνα και νεκρές φύσεις. Τα έργα του είναι στυλιζαρισμένα, με ιταλικού ύφους γυμνά σε περίεργες πόζες και κάπως χονδροειδή ανατομία. Αργότερα, το ύφος του άλλαξε και βασίστηκε περισσότερο στην ολλανδική παράδοση του ρεαλισμού. Ωστόσο, επηρέασε σημαντικά, ιδιαίτερα με τα ομαδικά πορτρέτα του, την αντίληψη για το είδος αυτό, στο οποίο ήταν πρωτοπόρος, και επηρέασε σημαντικά τον άλλο μεγάλο ζωγράφο ομαδικών πορτρέτων, τον Φρανς Χαλς. Πέντε πίνακές του μετατράπηκαν σε χαρακτικά από τον Χόλτσιους, γεγονός που του προσέδωσε σημαντική φήμη. Αργότερα τον Χόλτσιους ακολούθησαν και άλλοι χαράκτες.

Έργα του Κορνέλις φαν Χάαρλεμ υπάρχουν σε μουσεία όπως το Ρέικσμουζεουμ, το Μουσείο του Λούβρου, την Εθνική Πινακοθήκη Λονδίνου, το Μουσείο Ερμιτάζ, το Μουσείο Φρανς Χάλς και άλλα μεγάλα μουσεία ανά τον κόσμο.

*Ηρακλής και Αχελώος* (1590)
*Επίσημο γεύμα των Αξιωματικών του λόχου του Αγίου Γεωργίου* (1599)

Φωτοθήκη
--------

### Η Πτώση του Ανθρώπου

* Η πτώση του Ιξίωνος, (1588) *Η πτώση του Ιξίωνος*, (1588)
* Η πτώση του Ανθρώπου (1592)*Η πτώση του Ανθρώπου* (1592)
* Μοναχή και Μοναχός (1591)*Μοναχή και Μοναχός* (1591)
* Χριστός ο Λυτρωτής.Χριστός ο Λυτρωτής.

### Άλλα έργα

* Ο Νώε και η οικογένειά του (c.1582–1592)*Ο Νώε και η οικογένειά του* (c.1582–1592)
* Η βάπτιση του Ιησού (c.1588)*Η βάπτιση του Ιησού* (c.1588)
* Η σφαγή των αθώων (1590)*Η σφαγή των αθώων* (1590)
* Οι γάμοι του Πηλέα και της Θέτιδας*Οι γάμοι του Πηλέα και της Θέτιδας*

* Η Αγία Οικογένεια (1590)*Η Αγία Οικογένεια* (1590)
* Πορτρέτο του Pieter Jansz Kies  (1596)*Πορτρέτο του Pieter Jansz Kies* (1596)
* Ο καλός Σαμαρείτης (1627)*Ο καλός Σαμαρείτης* (1627)

Παραπομπές
----------

1. 1 2 3 4  *Czech National Authority Database*. jcu2010572264. Ανακτήθηκε στις 30  Αυγούστου 2020.
2. ↑  (Ολλανδικά) *RKDartists*. rkd.nl/explore/artists/18412. Ανακτήθηκε στις 20  Οκτωβρίου 2017.
3. ↑  «Cornelis Cornelisz». *Biografisch Portaal*. 35704552.
4. ↑  «Cornelis Cornelisz.». (Αγγλικά) *Benezit Dictionary of Artists*. Oxford University Press. 2006. B00042364. ISBN-13 978-0-19-977378-7.
5. ↑  (Ολλανδικά) *RKDartists*. 18412. Ανακτήθηκε στις 9  Οκτωβρίου 2017.
6. 1 2  *The Fine Art Archive*. cs.isabart.org/person/58770. Ανακτήθηκε στις 1  Απριλίου 2021.
7. 1 2 3  Deutsche Biographie: *Haarlem, Cornelis van*
8. 1 2 3 4 5 6  Getty Museum: *Cornelis Cornelisz van Haarlem*
9. 1 2 3  Ρέικσμουζεουμ: *Cornelis Cornelisz van Haarlem*
10. ↑  Pieter Pietersz[*νεκρός σύνδεσμος*] στο RKD
11. 1 2  Cornelis Cornelisz. van Haarlem[*νεκρός σύνδεσμος*] στο RKD
12. ↑  National Gallery, London: *Cornelis van Haarlem*
13. 1 2  Slive, 8
14. ↑   Marjorie B. Cohn, ' An Interpretatino of Four Woodcut Landscapes by Hendrick Goltzius', Print Quarterly, XXXI, 2014, 2, p. 149.
15. ↑  Gijs Kruijtzer,Xenophobia in Seventeenth-Century India (Leiden: Leiden University Press, 2009), 21

Πηγές
-----

* Seymour Slive, *Dutch Painting, 1600–1800*, Yale UP, 1995. ISBN 0-300-07451-4

Δείτε επίσης
------------

* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

Εξωτερικοί σύνδεσμοι
--------------------

 Πολυμέσα σχετικά με το θέμα  Cornelis Cornelisz. van Haarlem στο Wikimedia Commons

* Web Gallery of Art
* Artcyclopedia
* Getty Museum

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 35257139
* **Europeana**: agent/base/4023
* LCCN: n92013403
* ISNI: 0000 0000 8342 8635
* GND: 119014459
* SELIBR: 46952
* SUDOC: 03097013X
* BNF: cb122279758 (data)
* BPN: 35704552
* ULAN: 500020887
* NKC: jcu2010572264
* BNE: XX1115356
* KulturNav: id
* RKD: 18412

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |